Mandag var kun tyve minutter gammel, da politi og beredskab blev kaldt til Frederikshavn, hvor der var brand i en fiskekutter. Branden var opstået i førerhuset på den lille 12 fods kutter, og hele førerhuset udbrændte. Det var formentlig en kortslutning i elinstallationerne, der er årsagen til branden, oplyser vagtchef ved Nordjyllands Politi, Per Vagn Nielsen. Der var en person om bord på fiskekutteren. Han er kørt på sygehuset til observation for røgforgiftning.

Opsummering:
Førerhuset på en fiskekutter i Frederikshavn udbrændte fuldstændig under en brand natten til mandag.